Ministerul Finanțelor anunță că părțile implicate în acțiunea arbitrală internațională inițiată de Gabriel Resources în cazul Roșia Montană au acum 90 de zile la dispoziție pentru a transmite informațiile pe care le consideră confidențiale.
Această prelungire a termenului inițial de 20 de zile a fost decisă din cauza volumului și complexității deosebite a informațiilor din procesul Roșia Montană care necesită a fi analizate în detaliu.
Perioada în care acțiunea în anulare poate fi introdusă rămâne de 120 de zile de la data la care hotărârea a fost comunicată.
"Deşi în ordinul tribunalului arbitral nr.3 din 14 noiembrie 2016 este stipulat că după comunicarea hotărârii arbitrale orice parte trebuie să comunice, în maximum 20 de zile, informaţiile pe care le consideră confidenţiale, tribunalul a anunţat prin adresa de înaintare a hotărârii prelungirea acestui termen la 90 de zile.